

**Πρόγραμμα Απόκτησης Επαγγελματικής Εμπειρίας για 25.000 νέους ανέργους**

**ΣΚΟΠΟΣ**

Η προετοιμασία 25.000 ανέργων 18-29 ετών για την ένταξή τους στην αγορά εργασίας.

**ΕΠΙΧΕΙΡΗΣΕΙΣ**

Επιχειρήσεις του ιδιωτικού τομέα σε όλη τη χώρα. Απαραίτητη προϋπόθεση για την ένταξη μίας επιχείρησης στο πρόγραμμα είναι να μην έχει προβεί σε μείωση του προσωπικού κατά το τρίμηνο πριν την υποβολή της ηλεκτρονικής αίτησης στην ηλεκτρονική πλατφόρμα της ΔΥΠΑ. Οι επιχειρήσεις εντάσσονται, ανάλογα με το προσωπικό τους, ως εξής:

|  |  |
| --- | --- |
| **Επιχειρήσεις με Προσωπικό**  | **Ανώτατος Αριθμός Ωφελουμένων** |
| 0-3 άτομα | 1 |
| 4-9 άτομα | 2 |
| 10-19 άτομα | 3 |
| 20-30 άτομα | 5 |
| 31-50 άτομα | 8 |
| 51+ άτομα | 20% του προσωπικού και έως 20 ωφελούμενους. |

**ΩΦΕΛΟΥΜΕΝΟΙ**

Άνεργοι 18-29 ετών εγγεγραμμένοι στο ψηφιακό μητρώο ανέργων της ΔΥΠΑ, οι οποίοι δεν συμμετέχουν σε πρόγραμμα εκπαίδευσης ή κατάρτισης ούτε απασχολούνται κατά την υπόδειξή τους μέχρι την τοποθέτηση τους στην επιχείρηση (συμφωνητικό συνεργασίας).

**ΔΙΑΡΚΕΙΑ ΚΑΙ ΑΠΟΖΗΜΙΩΣΗ**

Η προεργασία διαρκεί 8 ώρες την ημέρα, 5 ημέρες την εβδομάδα για 7 μήνες και η ΔΥΠΑ καταβάλλει στους συμμετέχοντες μηνιαία, αποζημίωση ίση με τον νόμιμο κατώτατο μισθό. Επιπρόσθετα, καταβάλλεται αναλογία δώρων εορτών και επιδόματος αδείας. Οι ωφελούμενοι απολαμβάνουν πλήρους ιατροφαρμακευτικής κάλυψης υπαγόμενοι στην ασφάλιση του e-ΕΦΚΑ.

**ΠΡΟΫΠΟΛΟΓΙΣΜΟΣ**

Το πρόγραμμα, προϋπολογισμού 200 εκ. €, συγχρηματοδοτείται από την Ελλάδα και την ΕΕ μέσω του Προγράμματος «Ανθρώπινο Δυναμικό και Κοινωνική Συνοχή» στην Προτεραιότητα 5 «Απασχόληση των Νέων (15-29 ετών) ΕΑΕΚ (εκτός απασχόλησης, εκπαίδευσης και κατάρτισης)».

**ΔΙΑΔΙΚΑΣΙΑ**

* Οι επιχειρήσεις υποβάλλουν ηλεκτρονικά αιτήσεις στο gov.gr
* Προσδιορίζουν την ειδικότητα και τα απαιτούμενα προσόντα της/των θέσης/θέσεων
* H ΔΥΠΑ επιβεβαιώνει ότι η επιχείρηση πληροί τις προϋποθέσεις
* Οι εργασιακοί σύμβουλοι της ΔΥΠΑ υποδεικνύουν στην επιχείρηση υποψηφίους σύμφωνα με τα απαιτούμενα προσόντα της/των θέσης/θέσεων
* Η επιχείρηση επιλέγει μεταξύ των υποψηφίων και υπογράφουν συμφωνητικό

Για πληροφορίες επισκεφτείτε τη διεύθυνση: <https://www.dypa.gov.gr/proghrammata-anoikhta>

Την περίοδο 2022-2023 υλοποιήθηκαν από τη ΔΥΠΑ τα εξής προγράμματα απόκτησης επαγγελματικής εμπειρίας για ανέργους:

* 18-30 ετών, στο οποίο τοποθετήθηκαν 14.500 νέοι και χρηματοδοτήθηκε από το ΤΑΑ
* 18-29 ετών στις Περιφέρειες Αττικής και Κεντρικής Μακεδονίας, στο οποίο τοποθετήθηκαν 16.000 νέοι και χρηματοδοτήθηκε από το ΕΣΠΑ
* 18-29 ετών στις Περιφέρειες Δυτ. Μακεδονίας και Πελοποννήσου (στο πλαίσιο της απολιγνιτοποίησης), στο οποίο τοποθετήθηκαν 3.000 νέοι και χρηματοδοτήθηκε από το ΕΣΠΑ
* 18-30 ετών για τους πυρόπληκτους δήμους της Βόρειας Εύβοιας στο οποίο τοποθετήθηκαν 170 νέοι και το οποίο χρηματοδοτήθηκε από πόρους της ΔΥΠΑ.